દાંતામાં ભારે ઉત્તેજીત બનેલી ઘટનાની વિગત મુજબ દાંતા સરપંચના જેઠ બકાભાઇ ઉર્ફે હિતેશભાઇ ઠાકોરના પડોશમાં રહેતા રાજુભાઇ એન. જોષી રવિવારે મોડી સાંજે ગલ્લા ઉપરથી પડીકી લઇ અને જાહેર માર્ગ ઉપરથી પસાર થઇ રહ્યા હતા. દરમિયાન દાંતા ગ્રામ પંચાયત સરપંચના જેઠ હિતેશકુમાર બાબુજી ઠાકોર સહિતના ઇસમોએ તેને તુ પ્રહલાદ મગનભાઇ પરમારે કરેલી એટ્રોસીટીમાં સાક્ષી થયેલ છે. તે બાબતની અદાવત રાખી બિભત્સ ગાળો બોલી જીવલેણ હથિયારો સાથે ગેરકાયદે મંડળી બનાવી મારામારી કરતાં રાજુભાઇને માથાના ભાગે તેમજ શરીરના ભાગે ગંભીર ઇજા પહોચાડ્યા બાદ તેના ઘર ઉપર પથ્થરો દ્વારા હૂમલો અને જાતિ વિરૂધ્ધ અપમાનિત શબ્દો ઉચ્ચારી અને જાનથી મારી નાંખવાની ધમકી આપી દેકારો મચાવી દીધો હતો.